أرسلت لك عدة أسئلة من كام يوم ياشيخ ولم ترد على .. قرفان مني ولا ايه ياشيخنا
حبيبي ده موقع عام مفتوح وكل من هب ودب بيبعت أسئلة والمعظم بيبعت كمجهول لا يعرف اسمه  فهذا إذن ليس (شات) بيني وبينك ومفيش غيرنا في الدنيا وعشان احنا مع بعضينا ولأول مرة لوحدينا ومحدش بيبص علينا غير فرحة قلبنا وعنينا بل الأمر كما وضحت لك وحينئذ فلا وجه للقرف منك وحتى لو قرفت من سؤال معين مش حكون عارف من اللي بعته الحكاية وما فيها اني رجل مشغول جدا والأسئلة كثيرة جدا ومش بلحق اقراها، ومش متفرغ للموقع هذا، وبدخله كلما وجدت فرصة لأجيب الناس وأتفاعل مع من تكرم وأحسن الظن بي فالتمسوا لي عذرا أكرمكم الله